Raymond Kvisvik

Raymond Kvisvik (født 1974) er en norsk fotballspiller. Kvisvik har spilt for Greåker IF, Sarpsborg FK, Moss, Austria Wien, Brann, Fredrikstad og Kvik Halden. I 2012 spilte han i de lavere divisjoner og bidro til Sarpsborg FKs opprykk til 4. divisjon.SFK rykket opp – Sarpsborg Arbeiderblad 15. oktober 2012 Kvisvik har tidligere uttalt at han ønsker å avslutte sin karriere der det hele en gang startet, i Greåker IF.

I 2010 og 2011 var han også ekspertkommentator for NRK.

Fra 2012 har han vært jevnlig i TV 2 sitt Fotballxtra Studio og Dekket kamper fra Arenaen. 

 Karriere 
Kvisvik debuterte i eliteserien i 1998 for Moss. Han fikk sesongen før mye av æren for at klubben rykket opp fra 1. divisjon. 

Sommeren 1998 ble han hentet av Brann som hadde store problemer med å følge opp sølvsesongen fra 1997, og da lå på bunnen av tabellen. Kvisvik fikk mye av æren for at Brann hadde en meget sterk høstsesong, og endte på 6. plass. 

Kvisvik bidro i stor grad til Brann vant bronsemedaljen i 1999 og sølvmedaljer i 2000. Han fikk også sin debut på landslaget i 2000, under en landslagsturnering på La Manga.

Kvisvik scoret ti mål i eliteserien 2001-sesongen og gjorde seg etterhvert interessant for utenlandske proffoppkjøpere.

Våren 2002 ble Kvisvik klar for den østerrikske klubben Austria Wien, men vendte tilbake til Brann året etter. 

Branns opptur etter at han kom tilbake er stundom blitt kalt for «Kvisvik-effekten». 

 Innebandy og futsal 
Kviskvik har markert seg som innebandyspiller, og i 2006 tok sin fjerde NM-tittel med Greåker. Han også spilt fire A-landskamper. I november 2005 gjorde han comeback i den norske eliteserien for Greåker etter bare å ha spilt sporadisk siden 1995.

I november 2006 ble Kvisvik tatt ut på det norske landslaget i Futsal, og deltok i EM i Spania. 

 Referanser 

Eksterne lenker

Raymond Kvisviks spillerprofil på ffksupporter.net

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Østerrike
Kategori:Fotballspillere for Sarpsborg FK
Kategori:Fotballspillere for Moss FK
Kategori:Fotballspillere for SK Brann
Kategori:Fotballspillere for FK Austria Wien
Kategori:Fotballspillere for Fredrikstad FK
Kategori:Fotballspillere for Kvik Halden FK
Kategori:Norske futsalspillere
Kategori:Ekspertkommentatorer (sport)
Kategori:Personer fra Sarpsborg kommune
Kategori:Kompani Lauritzen-deltagere